Guttorms gate

Guttorms gate er en gate ved Øya i Trondheim som går nordvestover fra Ragnhilds gate via Margretes gate til Gudruns gate. Gaten fungerer som adkomstvei til boligbebyggelsen i området, men ikke som direkte gjennomfartsvei da Margretes gate forhindrer gjennomkjøring med sine to traseer og midtstilt allé. Bebyggelsen består for det meste av firemannsboliger som ble oppført i 1930-årene med enkelte eneboliger.

Gaten fikk sitt navn i 1915 og ble oppkalt etter erkebiskop Guttorm av Nidaros (død 1224), som stod bak den siste kjente jernbyrd i Norge. Navnet Biskop Guttorms gate ble i 1899 gitt til en prosjektert gate på Lademoen som skulle gå nordover fra Mellomveien, men denne ble aldri anlagt.

Bygninger langs Guttorms gate 
4: Domkirken og Barnas Hus barnehage (Trondhjems Asylselskap)

Referanser

Litteratur 

Veier i Trondheim
Øya (Trondheim)